Taman Tamadun Islam

Taman Tamadun Islam (TTI) adalah sebuah taman tema yang mengetengahkan keunggulan seni warisan dan seni bina Islam dari seluruh pelosok dunia yang terletak di Pulau Wan Man, Kuala Terengganu yang sebelum ini dianggap tidak berpenghuni dan dipenuhi hutan nipah. Taman tema ini merupakan salah satu projek pembangunan ekonomi Wilayah Ekonomi Pantai Timur.

Taman tema yang mula dibina pada Mac 2005 bukan sahaja dikelilingi replika-replika masjid dari serata dunia malah sebuah masjid yang juga mercu tanda baru Kuala Terengganu iaitu Masjid Kristal turut berdiri megah di situ.

 Pembinaan 
Projek pembinaan TTI melibatkan 34 kontraktor tempatan sementara Perbadanan Memajukan Iktisad Negeri Terengganu (PMINT) bertanggungjawab memantau projek tersebut. Bahan asas pembinaan TTI secara keseluruhannya menggunakan bahan buatan tempatan. Kira-kira 65% pembinaan menggunakan kepakaran tukang tempatan manakala selebihnya menggunakan khidmat profesional pakar pertukangan daripada luar negara.

Terdapat 6 fasa pembinaan TTI iaitu:
 Fasa Pembinaan1Masjid KristalPerumahan khas imam dan bilal2Monumen masjidMercu tanda Islam3Pusat konvensyen4LagunTaman terbuka wakaf, trek joging dan astakaKawasan memancing5Kompleks masuk TTIPeraniTeropongPusat komersial6Pelet dan jalan masuk

 Replika 
Kesemua 22 replika masjid termasuk monumen dan tugu dibina pada nisbah skala 1:4 hingga 1:22 berbanding saiz asal.


 Replika masjid, monumen dan tugu NegaraMasjid Abu Nasr ParsaAfghanistanMasjid an-NabawiArab SaudiMasjidil HaramArab SaudiMasjid Sultan Omar Ali SaifudinBruneiMasjid XianChinaTaj MahalIndiaMasjid Kudus Al-MinarIndonesiaMasjid Sheikh LutfallahIranMasjid Besar SamarraIraqMasjid NegaraMalaysiaMasjid Mohammad AliMesirMasjid Besar AgadezNigeriaMasjid BadshahiPakistanKubah As SakhrahPalestinMasjid Kul ShariffRusiaMasjid Al-HambraSepanyolMasjid Aleppo CitadelSyriaMasjid PattaniThailandMasjid QairawanTunisiaMasjid SuleymanTurkiMenara KalyanUzbekistanMasjid SultanSingapore
Projek Fasa 2 sedang dijalankan antaranya:

1)Pembinaan Kincir Air dimana inovasi Islam pada zaman dahulu yang ingin diketengahkan semula.
Pembinaan kincir air ini banyak merujuk kepada Kincir Air Umat Islam lampau di Syria yang menggunakan Teori Al-Jazari.
Kincir air ini juga digunakan untuk sistem pengaliran ke tasik di TTI.

2)Monumen Masjidil Haram, teater yang sedia ada akan dinaiktaraf kepada 3D yang dikenali sebagai Virtual Hajj. Pengunjung berpeluang merasai pengalaman virtual haji/ jemaah haji secara lebih teliti.

 Rujukan 

 Pranala luar 
  Foto dan lakaran replika-replika masjid di Taman Tamadun Islam.

Kategori:Tempat wisata di Terengganu